ຣັດເຊຍເວົ້າວ່າ ພວກປະທ້ວງບາງຄົນ ໃນຊີເຣຍ ເປັນຜູ້ກໍ່ການຮ້າຍ
ປະທານາທິບໍດີຣັດເຊຍກ່າວວ່າ ພວກປະທ້ວງ ຕໍ່ຕ້ານລັດຖະບານຊີເຣຍບາງຄົນ ເປັນຜູ້ກໍ່ການຮ້າຍ
ປະທານາທິບໍດີຣັດເຊຍ ທ່ານ Dmitry Medvedev ໃຫ້ຮ່ອງຮອຍວ່າມົສກູອາດຈະເຫັນ ພ້ອມກັບຍັດຕິຂອງສະພາຄວາມໝັ້ນຄົງ ອົງການສະຫະປະຊາຊາດ ທີ່ແນໃສ່ເພື່ອສົ່ງຄຳ ເຕືອນຢ່າງແຮງໄປຍັງປະທານາທິບໍດີຊີເຣຍທ່ານ Bashar al-Assad ແຕ່ກໍຕໍ່ເມື່ອຍັດຕິ ດັ່ງກ່າວເຕືອນພວກປະທ້ວງຕໍ່ຕ້ານລັດຖະບານຄືກັນ ໃນການຖະແຫຼງຕໍ່ໂທລະພາບ Euronews ໃນວັນພະຫັດວານນີ້ ທ່ານ Med vedev ກ່າວວ່າ ການໃຊ້ກຳລັງແບບບໍ່ສົມສ່ວນຂອງລັດຖະບານຊີເຣຍ ແລະຈຳນວນພວກທີ່ບາດ ເຈັບລົ້ມຕາຍສູງນັ້ນ ເປັນສິ່ງທີ່ຮັບເອົາບໍ່ໄດ້ ແຕ່ຂະນະດຽວກັນທ່ານກໍໄດ້ສະແດງຄວາມວິຕົກກັງວົນກ່ຽວກັບການກະທຳຂອງພວກປະ ທ້ວງຕໍ່ຕ້ານທ່ານ Assad ໂດຍເວົ້າວ່າ ບາງສ່ວນຂອງພວກເຂົາເຈົ້າຄວນຈະຖືວ່າເປັນ ພວກກໍ່ການຮ້າຍ ແລະກ່າວອ້າງວ່າ ພວກເຂົາເຈົ້າບໍ່ໄດ້ສະເໜີໃຫ້ມີປະຊາທິປະໄຕ ຕາມ ແບບສະບັບທີ່ມີການກັ່ນກອງຂອງຢູໂຣບນັ້ນ ຣັດເຊຍໄດ້ຄັດຄ້ານ ຕໍ່ການດຳເນີນຄວາມພະຍາຍາມຂອງບັນດາລັດຖະບານປະເທດຕາ ເວັນຕົກທີ່ຈະຮັບຮອງເອົາຍັດຕິຂອງສະພາຄວາມໝັ້ນຄົງອົງການສະຫະປະຊາຊາດ ແຕ່ ຢາກໃຫ້ມີການຮັບຜ່ານ ຮ່າງຂໍ້ສະເໜີຮຽກຮ້ອງໃຫ້ຊີເຣຍຈັດຕັ້ງປະຕິບັດ ການປະຕິຮູບ ປະຊາທິປະໄຕແທນ ໃນຂະນະທີ່ທ່ານ Medvedev ໃຫ້ຮ່ອງຮອຍວ່າຣັດເຊຍອາດຈະໃຫ້ການສະໜັບສະໜຸນ ຕໍ່ຄຳເຕືອນທີ່ໄດ້ຮັບການໜຸນຫຼັງ ຈາກອົງການສະຫະປະຊາຊາດກໍຈິງ ແຕ່ທ່ານກໍເວົ້າວ່າ ທ່ານຈະບໍ່ກະທຳຖ້າຫາກວ່າມັນເປັນການປະນາມແຕ່ພຽງຝ່າຍດຽວຕໍ່ລັດຖະບານຂອງປະ ທານາທິບໍດີ Assad ໃນວັນສຸກມື້ນີ້ຜູ້ນຳຂອງພວກຝ່າຍຄ້ານຊີເຣຍທ່ານ Ammar Qurabi ໄດ້ສະແດງຄວາມ ເສຍໃຈຕໍ່ການບໍ່ໃຫ້ຄວາມສະໜັບສະໜຸນຂອງຣັດເຊຍ ທ່ານ Qurabi ກ່າວວ່າທ່ານຄາດ ວ່າຣັດເຊຍຈະເອົາບົດບາດທີ່ສ້າງສັນ ແລະໃນທາງບວກຫຼາຍຂຶ້ນ ໃນການຄວບຄຸມສະຖາ ນະການທາງດ້ານການເມືອງຢູ່ໃນຊີເຣຍ